ມຽນມາປະຕິເສດ ຄໍາຕ້ອງຕິວ່າ ຕົນໃຊ້ຄວາມຮຸນແຮງ ທີ່ລັດ Rakhine
ມຽນມາກ່າວວ່າ ​ຕົນ “ປະຕິ​ເສ​ດຢ່າງ​ແຂງ​ແຮງ” ​ຕໍ່​ການ​ກ່າວ​ຫາທີ່​ວ່າ​​ ​ເຈົ້າ​ໜ້າ​ທີ່​ໄດ້​ທໍາ​ການທາ​ລຸນ ​ແລ​ະ​ໃຊ້ກໍາລັງ​​ເກີນ​ຂອບ​ເຂດນັ້ນ
ເຈົ້າໜ້າທີ່ມຽນມາ ໄດ້ກ່າວຕໍ່ຜູ້ຊ່ຽວຊານສິດທິມະນຸດຂອງສະຫະປະຊາຊາດ ທີ່ກໍາລັງຢ້ຽມ ຢາມມຽນມາວ່າ ກໍາລັງຮັກສາຄວາມປອດໄພ ໄດ້ໃຊ້ຄວາມຍັບຢັ້ງຢ່າງສຸດຂີດແລ່ວ ໃນການ ຕອບໂຕ້ຕໍ່ການກໍ່ຄວາມວຸ້ນວາຍລະຫວ່າງຊາວພຸດ ແລະຊາວມຸສລິມ Rohinyas ທີ່ພາກຕາ ເວຫນຕົກຂອງປະເທດ ເດືອນແລ້ວນີ້ ກະຊວງຕ່າງປະເທດມຽນມາໄດ້ອອກຄໍາຖະແຫລງໃນວັນຈັນວານນີ້ວ່າ ຕົນ “ປະຕິເສດຢ່າງ ແຂງແຮງ” ຕໍ່ການກ່າວຫາທີ່ວ່າ ເຈົ້າໜ້າທີ່ໄດ້ທໍາການທາລຸນ ແລະໃຊ້ກໍາລັງເກີນຂອບເຂດ ເພື່ອຢຸດຢັ້ງການຂ້າກັນຕາຍຫລາຍກວ່າ 70 ຄົນ ທີ່ລັດ Rakhine ນັ້ນ ບັນດາເຈົ້າໜ້າທີ່ ມຽນມາ ໄດ້ໂອ້ລົມກ່ຽວກັບສະຖານະການໃນລັດ Rakhine ກັບຜູ້ຊ່ຽວຊານອົງການສະ ຫະປະຊາຊາດ ທ່ານ Tomas Ojea Quintana ໃນມື້ວັນຈັນ ອາທິດແລ້ວນີ້ ຂ້າຫລວງໃຫຍ່ຝ່າຍສິດທິມະນຸດອົງການສະຫະປະຊາຊາດ ທ່ານ ນາງ Navi Pillay ກ່າວວ່າ ການຮັບມືຂອງລັດຖະບານມຽນມາ ຕໍ່ຄວາມຮຸນແຮງຂອງລະຫວ່າງປະຊາ ຄົມ “ອາດໄດ້ຫັນປ່ຽນໄປເປັນການປາບປາມຊາວມຸສລິມ ໂດຍສະເພາະ ບັນດາສະມາຊິກ ຂອງປະຊາຄົມ Rohingya ນັ້ນ ໃນຕົ້ນເດືອນນີ້ ອົງການນິລະໂທດສາກົນ ທີ່ກຸງລອນດອນ ກໍກ່າວວ່າ ຕົນມີ “ລາຍງານທີ່ ເຊື່ອຖືໄດ້” ກ່ຽວກັບຊາວພຸດໃນລັດ Rakhine ແລະກໍາລັງຮັກສາຄວາມປອດໄພ ໄດ້ແນການ ໂຈມຕີໃສ່ຊາວ Rohingyas ແລະ ຊາວມຸສລິມ ອື່ນໆ ໃນລັດຣາຄີນນັ້ນ ໂດຍການ “ທາລຸນ ຮ່າງກາຍ ຂົ່ມຂືນຊໍາເລົາ ທໍາລາຍຊັບສິນເຮືອນຊານ ແລະເຂ່ນຂ້າຢ່າງຜິດກົດໝາຍ ກະຊວງການຕ່າງປະເທດມຽນມາ ກ່າວວ່າຕົນ “ປະຕິເສດໂດຍທັງໝົດ” ຕໍ່ອັນທີ່ຕົນເອີ້ນວ່າ “ຄວາມພະຍາຍາມໂດຍບາງພວກ ເພື່ອສວາຍໃຊ້ການເມືອງ ແລະການສາກົນ ເຮັດໃຫ້ສະຖາ ນະການນີ້ ເປັນບັນຫາລະຫວ່າງສາສະໜາ ” ແລະຍັງກ່າວອີກວ່າ ມຽນມາ ເປັນປະເທດທີ່ປະ ກອບດ້ວຍຫລາຍສາສະໜາ ບ່ອນທີ່ປະຊາກອນທີ່ນັບຖືສາສະໜາທີ່ແຕກຕ່າງກັນ ໄດ້ຢູ່ຮ່ວມ ກັນຢ່າງສັນຕິ ມາເປັນເວລາຫລາຍສັດຕະວັດ ທ່ານ Quintana ກ່າວວ່າ ທ່ານມີແຜນຈະຢ້ຽມຢາມລັດ Rakhine ໃນວັນອັງຄານນີ້